‘พลัส’ได้เลือกตั้งโฆษณาบิลบอร์ด
PLUS เผยลูกชาย &#8220;เยาวเรศ ชินวัตร&#8221; ถือหุ้นแต่ไม่ร่วมบริหาร เตรียมรับทรัพย์งบใช้บิลบอร์ดหาเสียงเลือกตั้งของอควาฯ
10 ส.ค. 2554

PLUS เผยลูกชาย “เยาวเรศ ชินวัตร” ถือหุ้นแต่ไม่ร่วมบริหาร เตรียมรับทรัพย์งบใช้บิลบอร์ดหาเสียงเลือกตั้งของอควาฯ
นายธีรวัฒน์ เกียรติสมภพ กรรมการ บริษัท พี พลัส พี (PLUS) และประธานเจ้าหน้าที่บริหาร บริษัท อควา คอร์เปอเรชั่น (AQUA) เปิดเผยว่า นายรัตนพล วงศ์นภาจันทร์ ลูกชายนางเยาวเรศ ชินวัตร ผู้ถือหุ้น PLUS มานาน เป็นเพียงผู้ลงทุนคนหนึ่ง ถือหุ้น 3.47% ไม่ได้ ร่วมบริหาร
นางชวนพิศ ฉายเหมือนวงศ์ กรรมการผู้จัดการ PLUS กล่าวว่า บริษัทจะเริ่มรับรู้รายได้และกำไรของอควาฯ ทั้งหมด 100% หลังควบรวมกิจการตั้งแต่เดือน ส.ค.นี้ แต่ยังคงเป้ารายได้ปีนี้โตจากปีก่อนที่ 10%
นายพลสิทธิ์ ภูมิวสนะ กรรมการผู้จัดการ บริษัท อควาฯ กล่าวว่าอควาฯ จะได้อานิสงส์จากการเลือกตั้ง ซึ่งปัจจุบันมีลูกค้า 2-3 พรรคการเมืองใหญ่และกลางได้จองเช่าพื้นที่ป้ายโฆษณากลางแจ้ง (บิลบอร์ด) กับบริษัท มูลค่างาน 10 ล้านบาท คิดเป็น 3% ของโฆษณาบิลบอร์ดทั้งหมด
สัดส่วนลูกค้าปัจจุบัน เป็นภาคเอกชน 80% และภาครัฐ 20%ตั้งเป้าปี 2554 รายได้จะเติบโตขึ้นอย่างต่ำ 10% จากปีก่อนทำได้ 495 ล้านบาท เช่นเดียวกับอุตสาหกรรมที่คาดโต 10-15% ตามปัจจัยเศรษฐกิจและการเลือกตั้ง ขณะที่ปีก่อนมีกำไร 21 ล้านบาท